PROJEKT „MI JEDEMO ODGOVORNO“

Udruga Lijepa naša ,koja vodi program Međunarodnih Eko škola , ove školske godine nositelj je Europskog projekta“Mi jedemo odgovorno" s još 9 zemalja EEF (Europen Economic Area).

Osnovna škola „Grigor Vitez“, Sveti Ivan Žabno, zajedno s 20 Eko škola u Hrvatskoj, uključila se u ovaj pilot projekt sa šest razreda i jednom grupom predškolskog programa (123 sudionika, učiteljice koje su bile motivirane za projekt).

Projekt će se provoditi tijekom školske 2015./2016. u suradnji s našim vanjskim suradnicima (Bio Vega iz Zagreba, OPG proizvođačima, dr. D. Podobnik), donatorima (Bauhaus, Zagreb), roditeljima, lokalnom upravom, Županijom.

Ovaj zahtjevan i vrlo poučan projekt, ima svoju metodologiju ,rokove i aktivnosti vezane za područja koja su odabrana anketom

( odnosila se na analizu školske kuhinje i prehrambene navike kod kuće koju su učenici popunjavali skupa s roditeljima). Iz analize ankete školske kuhinje uočili su se problemi vezani za loše prehrambene navike učenika koji preferiraju tzv. brzu hranu (piza, hamburgeri, pržena hrana) te nas čeka težak zadatak: **mijenjanje prehrambenih navika i konzumacija što više svježih, sezonskih i lokalnih proizvoda (još bolje iz organskog uzgoja) što bi bio i cilj projekta**.

24.10.2015. održana je edukacija koordinatora projketa u vrtićima, osnovnim i srednjim školama u organizaciji Udruge Lijepa naša. Koordinatorice naše škole : Ivančica Sudinec, Ivančica Podhraški , Nevzeta Zdunić, Katarina Rožman naučile su na seminaru kako hranu koju konzumiramo dovesti u vezu s zaštitom ali i onečišćenjem okoliša i što je to **odgovorna i zdrava prehrana**? Kako na to gledati globalno kao na svjetski problem ? Što mi možemo učiniti?

Prvi korak je bio osnivanje Eko odbora (na nivou škole) vezano za ovaj projekt .

Članovi Eko odbora (po ulogama i metodologiji projekta) su:

KUHARI – VOĐE TIMA : ravnateljica Nevenka Bajsić, eko koordinatorica Nevzeta Zdunić

MODERATORI: Sanja Čičak (8.c), Katarina Knapić (kuharica)

EKSPERIMENTALNI KUHARI: Ivančica Sudinec, Ilijana Grdjan (6.C), Višnjica Radić, Ana Marija Kučina (8.c), Ljubica Šatvar, Vera Matos (predstavnica roditelja)

FOTOGRAFI-DOKUMENTARISTI: Jerko Barišić, Mateo Feltrin(8.c), Danijela Biškup, Martina Sokač

TAJNICE: Sanda Uremović, Karla Šestan, Blanka Ivezić Drožđak (predstavnica lokalne uprave)

MENADŽERI: Katarina Rožman, Nikola Vuković (6.b), Nikolina Kušec

KRITIČAR –INFORMATOR: Ivančica Podhraški, Josip Švagelj (6.b), Gordana Košćak

Pitanja i problemi vezana za proizvodnju , transport i distribuciju hrane, te kako sve to utječe na okoliš (**ekološki otisak hrane** ) , **fier trade** (pravedna trgovina) **niske** **nutritivne vrijednosti**  visoko prerađene hrane , povećana konzumacija mesa , su nova saznanja koja će učenici, učitelji i roditelji steći kroz ovaj projket.

Planiramo i nadamo se da ćemo kroz edukaciju i radionice mijenjati **prehrambene navike i stavove** vezane za zdravu prehranu, te uvesti u školski jelovnik više zdrave hrane (ukusna variva, hranu prozvedenu na našem području,svježu hranu i zdrave napitke sa što manje šećera).

Pokušat ćemo riješiti problem **bacanja hrane** (višak hrane u školskoj kuhinji) što je globalni svjetski problem (1/3 hrane u razvijenom dijelu svijeta se baci). **Kako se odgovorno i zdravo hraniti i što ostavljamo od prirodnih resursa budućim generacijama ?**

**Više o projektu možete saznati na web stranici škole.**

**Eko koordinatorica:**

**Nevzeta Zdunić**